FK Haugesund

Fotballklubben Haugesund, vanligvis forkortet til FK Haugesund eller FKH, er en norsk fotballklubb fra Haugesund. Klubben spiller sine hjemmekamper på Haugesund Sparebank Arena, eller på lokaldialekt «Gamlå». 

Klubben ble stiftet 28. oktober 1993 da klubbene Haugar og Djerv 1919 slo sammen sine elitelag. Da byttet FK Haugesund plass på tabellen med Haugar i 2. Divisjon, og Haugar og Djerv 1919 startet på nytt i nederste divisjon. 

Martin Fauskanger (født 1986) er siden august 2022 daglig leder for FK Haugesund, som omfatter selskapene FK Haugesund, FK Haugesund AS og FKH Holding. Haugesund Stadion AS, er driftselskapet ved idrettsstadionet Haugesund Sparebank Arena.

 OBOS-ligaen 2026 

Historien

 1990-årene 
Klubben ble stiftet 28. oktober 1993 etter at klubbene Haugar og Djerv 1919 slo sammen sine elitelag med målsetting om å skape et stabilt eliteserielag. Lagene i aldersbestemte klasser og for damer inngikk ikke i fusjonen. Også fotballklubben Vard Haugesund var aktuell til å delta i fusjonen, men generalforsamlingen i klubben valgte å stå utenfor. Høsten 2005 ble imidlertid samtalene om å innlemme Vard gjenopptatt, og siden sesongen 2007 har Vard fylt rollen som farmerlag for FK Haugesund.

I sin første sesong i divisjonssystemet, 1994, vant FK Haugesund sin 2. divisjonsavdeling. De to neste sesongene spilte laget i 1. divisjon, før klubben debuterte i Tippeligaen i 1997. FK Haugesund berget plassen i 1997, men i 1998 fikk laget sin første sportslige nedtur da de rykket ned til 1. divisjon. Laget rykket rett opp igjen året etter, men det ble med ett år i den øverste divisjonen.

 2000-årene 
I 2004 rykket FK Haugesund ned fra 1. divisjon, og laget tilbrakte dermed sesongen 2005 i 2. divisjon. FK Haugesund rykket imidlertid rett opp igjen etter å ha blitt det beste laget som kunne rykke opp fra 2. divisjon, avdeling 3. Sesongene 2006–2009 spilte klubben i Adeccoligaen. Sesongen 2009 endte med opprykk, og laget har fra 2010-sesongen spilt i Tippeligaen. I slutten av 2009 valgte klubben av økonomiske årsaker å starte et eget aksjeselskap. Etter opprykket har laget levert blandede resultater.

Klubbens beste prestasjon i cupen kom i 2007 da klubben tok seg helt til finalen som nivå-to lag. I finalen på Ullevaal Stadion 11. november 2007 ble imidlertid Lillestrøm for sterke, og FK Haugesund tapte 2–0 etter to mål av Olivier Occean. På sin vei til finalen slo laget ut blant annet Nybergsund i kvartfinalen og Odd Grenland i semifinalen. Dette var for øvrig femte gangen et lag fra Haugesund spilte en finale i cupen – tidligere har byen vært representert av  Haugar (1961, 1979) og Vard Haugesund (1962, 1975). Også alle de fire foregående finalene har endt med tap for haugesunderne.

 2010-årene 
Etter opprykket i 2009 gjorde FKH det relativt bra. De første årene havnet laget midt på tabellen: To sjetteplasser i 2010- og 2011-sesongen ble fulgt av en syvendeplass 2012. I 2013-sesongen kom lagets foreløpig beste plassering, med tredjeplass. Etter bronsen har resultatene vært dårligere, med 11.- og 12.-plass de to påfølgende årene, før det ble en opptur i 2016 med 4-plass. 2018 var igjen et sterkt år med enten gode plassering i serien med en sterk fjerdeplass. 2019 kom FK Haugesund for andre gang til cupfinalen etter å slått Odd 3-0 borte, men i finalen ble Viking for sterke med 1-0 seier.

 2020-årene 
2020 begynte med en niende plass, etter en tung sesong der laget slet med å slippe inn flere mål enn vanlig, og med måltørke offensivt. I 2025 ble det nedrykk, etter 16 sesonger i eliteserien. 

 Europacup i Haugesund 

 2014 
Dette året var første gang Haugesundslaget fikk delta i E-cup. Walisiske Airbus UK Broughton ble slått 3-2 totalt. I andre runde ble Sarajevo for sterke og vinner 3-2 totalt.  

 2017 
Igjen i 2017 deltar FK Haugesund i E-cup kvalifisering og har kommet til andre kvalifiseringsrunde. Da beseiret de nordirske Coleraine enkelt med 7–0 sammenlagt, før 3–2-seier hjemme over polske Lech Poznan ble fulgt opp av 2–0-tap borte og dermed exit.  

 2019 
I 2019 var også FK Haugesund kvalifisert til E-cup kvalifisering og gikk ut med knappest mulig margin mot PSV i tredje kvalifiseringsrunde 0-1 hjemme, og 0-0 borte. FK Haugesund slo nordirske Cliftonville i første runde, og vant 6–1 sammenlagt, før de i andre runde slo ut Sturm Graz fra Østerrike 2-0 hjemme, og 1-2 tap borte, og dermed 3-2 videre sammenlagt.

 Plasseringer 
SesongSeriePlassannet 1994 2. divisjon 1 Opprykk til 1. divisjon 1995 1. divisjon 4  1996 1. divisjon 1 Første opprykk til Eliteserien 1997 Eliteserien 9 1998 Eliteserien 13 Nedrykk til 1. divisjon 1999 1. divisjon 1 Opprykk til Eliteserien 2000 Eliteserien 14 Nedrykk til 1. divisjon 2001 1. divisjon 4  2002 1. divisjon 9 2003 1. divisjon 6 2004 1. divisjon 14 Nedrykk til 2. divisjon 2005 2. divisjon 2 Opprykk til 1. divisjon 2006 1. divisjon 10 2007 1. divisjon 8 Tapende cupfinalist 2008 1. divisjon 7 2009 1. divisjon 1 Opprykk til Eliteserien 2010 Eliteserien 6 2011 Eliteserien 6 2012 Eliteserien 7 2013 Eliteserien 3 Bronse 2014 Eliteserien 11 2015 Eliteserien 12 2016 Eliteserien 4 2017 Eliteserien102018Eliteserien42019Eliteserien7Tapende cupfinalist2020Eliteserien92021Eliteserien112022Eliteserien102023Eliteserien122024Eliteserien142025Eliteserien16Nedrykk til 1. divisjon20261. divisjon
 Koeffisient-rangering (UEFA) 
Den følgende tabellen viser FK Haugesunds plassering på koeffisient-rangeringen til UEFA (per 22. desember 2022):
 Rangering  Klubb  Poeng  Nasjonalt snitt  22/23  21/22  20/21  19/20  18/19224 Viking FK 4,0005,7502,5001,500225 Lillestrøm SK 3,5005,7502,0001,500226 Vålerenga Fotball1,5005,7501,500227 FK Haugesund2,0005,7502,000228 SK Brann1,0005,7501,000229 Sarpsborg 084,0005,7504,000230 FC Kolos Kovalivka4,0005,7002,0002,000

 Spillerstall 
Oppdatert 24. mars 2025.
A-lag spillere

 Utlånte spillere 

 Kjente tidligere spillere 
:Kategori:Fotballspillere for FK Haugesund

 Trenere 
ÅrTrener1994–1998Conny Karlsen1999–2000Åge Steen2000–2002Kjell Inge Bråtveit2003–2005Harald Aabrekk2006–2008Rune Skarsfjord2009–2015Jostein Grindhaug2015–2016Mark Dempsey2016 (midlertidig)Andrea Loberto2016–2019Eirik Horneland2019–2023Jostein Grindhaug2023 (midlertidig)Sancheev Manoharan2023–2024Oskar Hrafn Thorvaldsson2024–2025Sancheev ManoharanBlir hovedtrener i FK Haugesund2025–Toni KorkeakunnasNy hovedtrener på plass

 Referanser 

 Eksterne lenker 

 Supporterklubben Maakeberget